|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ PROPISA | Ministarstvo pravde |
| NAZIV PROPISA | Nacrt zakona o izmjenama i dopunama Zakona o sprečavanju korupcije |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
| Potreba za izmjenama Nacrta zakona o sprečavanju korupcije jeste da se unaprijedi rad Agencije za sprečavanje korupcije, doprinese uklanjanju nedostataka uočenih u dosadašnjoj praksi, kao i da se generalno unaprijede normativni i pravni mehanizmi u smislu obezbjeđenja adekvatnih preduslova za što efikasnije suzbijanje i prevenciju korupcije.Razlog izmjena je i usaglašavanje sa najboljim međunarodnim iskustvima i praksama u cilju propisivanja najboljih normativnih rješenja, sprečavanja potencijalne korupcije, kao i efikasnog sprovođenja Zakona u praksi.Usaglašavanje je potrebno ne samo u odnosu na određena dokumenta, već i u odnosu na neka prevaziđena rješenja koja sudska praksa sama, bez intervencije zakonodavca, ne može uspješno da riješi i prilagodi ih novonastalim prilikama.Sugestije i predlozi koji dolaze iz prakse u pogledu potrebe određenih intervencija u zakonu takođe su našle mjesto u Nacrtu zakona. Opravdano je dalje unapređivanje određenih rješenja, usklađivanje sa drugim propisima i otklanjanje eventualnih neusklađenosti.Funkcionalan sistem za prijavljivanje nepravilnosti je bitan segment u održavanju jakog demokratskog društva. Nacrtom zakona izvršena je izmjena i to da se javnim funkcionerom, u smislu ovog zakona, smatra i lice koje je imenovano ili postavljeno u Vladi, kao i pravno lice koje obavlja javna ovlašćenja ili djelatnosti od javnog interesa, ili koje je u državnom vlasništvu, ili kada je država, Glavni grad, Prijestonica ili opština osnivač tog pravnog lica.Nadalje, uvodi se novi stav kojim se precizira da ograničenja predviđena ovim zakonom, a koja se odnose na javne funkcionere ne primjenjuju se na notare, javne izvršitelje i stečajne upravnike. Shodno tome propisano je da ne podliježu obavezi prenosa upravljačkih prava. Takođe, izmjene koje se odnose na obavljanje rukovodećih i drugih funkcija u privrednom društvu, na ugovor o uslugama i poslovnoj saradnji, kao i na član koji uređuje izvještaj o sadržaju ličnih podataka javnog funkcionera, koji se odnosi na članove zajedničkog domaćinstva javnog funkcionera, kao i na povezana lica sa javnim funkcionerom, uz izuzetak povezanih lica koja se smatraju javnim funkcionerima (notar, javni izvršitelji i stečajni upravnici).U skladu sa preporukama ekspertkinje Evropske komisije propisano je da javni funkcioner može učestvovati alternativno u raspravi ili odlučivanju u organu vlasti u kojem obavlja javnu funkciju. Shodno preporukama Venecijanske komisije, Greco preporukama, sugestija i komentara NVO sektora kao i drugih zainteresovanih lica propisano je da Agencija ima pristup podacima na računima javnog funkcionera i članova zajedničkog domaćinstva, a sve u cilju provjere podataka iz Izvještaja. Naime, novim izmjenama jasno je propisano da podaci u smislu ovog člana predstavljaju podatke koji se odnose na prilive/prihode javnih funkcionera i članova zajedničkog domaćinstva, kao i na njihove štedne račune, propisano je ko ima pravo uvida u podatke, u koje svrhe se podaci mogu koristiti, ko vodi evidenciju o ličnim podacima, kako se mogu čuvati podaci, kao i u kojem roku se mogu čuvati. Takođe, izvršena je izmjena na način da su postupci utvrđivanja povrede odredaba ovog zakona ne mogu pokrenuti nakon proteka roka od deset godina od dana učinjene povrede. U slučaju kada je nastupila zastara za pokretanje postupka, Agencija može sačiniti i objaviti izvještaj o utvrđenim povredama odredaba ovog zakona.Nadalje, imajući u vidu da je Poslovnikom Vlade propisano da je predlagač u postupku pripreme zakona i drugih propisa obavezan sprovesti preliminarnu kontrolu rizika od korupcije (CPL obrazac) u skladu s aktom Ministarstva pravde. S tim u vezi, Ministarstvo pravde je donijelo Uputstvo o sprovođenju preliminarne kontrole rizika od korupcije, čime je iskazana potreba da se ova obaveza uključi i u zakonski tekst.Bez donošenja novog Zakona o sprečavanju korupcije („status quo“ opcija) ne bi se mogli unaprijediti normativni i pravni mehanizmi u smislu obezbjeđenja adekvatnih preduslova za što efikasnije suzbijanje i prevenciju korupcije, a takođe se ne bi moglo obezbijediti usaglašavanje ovog propisa sa priznatim međunarodnim i evropskim standardima. U konačnom, opcija „status quo“ ne može biti prihvaćena, imajući u vidu probleme koji su trebali da se riješe, a koji nijesu mogli biti otklonjeni bez izmjene regulatornog okvira. |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
| Predloženim propisom se unaprijeđuje rad Agencije za sprečavanje korupcije, doprinosi se uklanjanju nedostataka uočenih u dosadašnjoj praksi, takođe unapređuju su normativni i pravni mehanizmi u smislu obezbjeđenja adekvatnih preduslova za što efikasnije suzbijanje i prevenciju korupcije.Nacrtom zakona izvršena je izmjena i to da se javnim funkcionerom, u smislu ovog zakona, smatra i lice koje je imenovano ili postavljeno u Vladi, kao i pravno lice koje obavlja javna ovlašćenja ili djelatnosti od javnog interesa, ili koje je u državnom vlasništvu, ili kada je država, Glavni grad, Prijestonica ili opština osnivač tog pravnog lica. U skladu sa preporukama ekspertkinje Evropske komisije propisano je da javni funkcioner može učestvovati alternativno u raspravi ili odlučivanju u organu vlasti u kojem obavlja javnu funkciju.Predlogom zakona Agencija će imati pristup podacima na računima javnog funkcionera i članova zajedničkog domaćinstva, a sve u cilju provjere podataka iz Izvještaja. Novim izmjenama jasno se propisuje da podaci u smislu ovog člana predstavljaju podatke koji se odnose na prilive/prihode javnih funkcionera i članova zajedničkog domaćinstva, kao i na njihove štedne račune, propisano je ko ima pravo uvida u podatke, u koje svrhe se podaci mogu koristiti, ko vodi evidenciju o ličnim podacima, kako se mogu čuvati podaci, ko ima pristup podacima, kao i u kojem roku se mogu čuvati.Obaveza donošenja Zakona sprečavanju korupcije proizilazi iz Programa pristupanje Crne Gore Evropskoj uniji 2023-2024. |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
| U cilju stvaranja što efikasnijeg pravnog okvira, donošenjem Zakona o sprečavanju korupcije omogućiće se usklađivanje u najvećoj mjeri sa standardima Evropske unije i Savjeta Evrope kao i jačanje prevetnivnog mehanizma u borbi protiv korupcije.Unaprijeđuje rad Agencije za sprečavanje korupcije, doprinosi se uklanjanju nedostataka uočenih u dosadašnjoj praksi, takođe unapređuju su normativni i pravni mehanizmi u smislu obezbjeđenja adekvatnih preduslova za što efikasnije suzbijanje i prevenciju korupcije.Nacrtom zakona o izmjenama i dopunama Zakona o sprečavanju korupcije javnim funkcionerom, u smislu ovog zakona, smatra i lice koje je imenovano ili postavljeno u Vladi, kao i pravno lice koje obavlja javna ovlašćenja ili djelatnosti od javnog interesa, ili koje je u državnom vlasništvu, ili kada je država, Glavni grad, Prijestonica ili opština osnivač tog pravnog lica. U skladu sa preporukama ekspertkinje Evropske komisije propisano je da javni funkcioner može učestvovati alternativno u raspravi ili odlučivanju u organu vlasti u kojem obavlja javnu funkciju.Opcija donešenje zakona je preferirana opcija u pogledu prevencije određenih ljudskih ponašanja uz očekivanje da će se određeni članovi društva uzdržati od vršenja ponašanja koja su proglašena krivičnim djelima. |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima).
* Da li pozitivne posljedice donošenja propisa opravdavaju troškove koje će on stvoriti.
* Da li se propisom podržava stvaranje novih privrednih subjekata na tržištu i tržišna konkurencija.
* Uključiti procjenu administrativnih opterećenja i biznis barijera.
 |
| Donošenjem zakona omogućiće se efikasniji pravni okvir za sprečavanja potencijalne korupcije, podizanja transparentnosti rada institucija i efikasnog sprovođenja zakona u praksi. Rješenja u propisu će uticati na sve građane u pogledu prevencije određenih ljudskih ponašanja uz očekivanje da će se određeni članovi društva uzdržati od vršenja ponašanja koja su proglašena krivičnim djelima.Donošenjem zakona neće se stvoriti troškovi građanima i privredi.Donošenjem ovog zakona neće se stvoriti administrativna opterećenja i biznis barijere.Donošenjem ovog zakona neće se stvoriti opterećenja novih privrednih subjekata na tržištu i tržišna konkurencija. |
| 5. Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.
* Da li implementacijom propisa proizilaze međunarodne finansijske obaveze? Obrazložiti.
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
* Da li će se implementacijom propisa ostvariti prihod za budžet Crne Gore?
* Dbrazložiti metodologiju koja je korišćenja prilikom obračuna finansijskih izdataka/prihoda.
* Da li su postojali problemi u preciznom obračunu finansijskih izdataka/prihoda? Obrazložiti.
* Da li su postojale sugestije Ministarstva finansija na nacrt/predlog propisa?
* Da li su dobijene primjedbe uključene u tekst propisa? Obrazložiti.
 |
| Za implementaciju ovog zakona iz Budžeta nije potrebno obezbjeđivati dodatna sredstva. Za implementaciju ovog zakona nije potrebno obezbjeđivati finansijska sredstava jednokratno, ili tokom određenog vremenskog perioda.Implementacijom ovog zakona ne proizilaze međunarodne finansijske obaveze.Za implementaciju ovog zakona nijesu neophodna finansijska sredstva, iz čega proizilazi da nije potrebno obezbijediti u budžetu za tekuću fiskalnu godinu, odnosno za narednu fiskanu godinu.Usvajanjem propisa nije predviđeno donošenje podzakonskih akata iz kojih će proisteći finansijske obaveze.Implementacijom ovog zakona neće se ostvariti prihod za budžet Crne Gore.Nisu postojale sugestije Ministarstva finansija na Nacrt ovog zakona. |
| 6. Konsultacije zainteresovanih strana* Naznačiti da li je korišćena eksterna ekspertska podrška i ako da, kako.
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.
 |
| U izradi propisa korišćena je eksterna ekspertska podrška eksperta Savjeta Evrope. Ministarstvo pravde formiralo je Radnu grupu za izradu Nacrta Zakona o sprečavanju korupcije sastavljenu od predstavnika Vrhovnog suda Crne Gore, Vrhovnog državnog tužilaštva, Specijalnog državnog tužilaštva, Agencije za sprječavanje korupcije i Savjeta Agencije za sprječavanje korupcije. |
| 7. Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?
 |
| Nema potencijalnih prepreka za implementaciju propisa. Mjere koje će biti preduzete tokom primjene propisa da bi se ispunili ciljevi su prije svega promocija novih rješenja iz zakonskog teksta kao važnog preventivnog mehanizma. Za monitoring propisa je nadležno Ministarstvo pravde.  |
|  |

Podgorica, 31.12.2024. godine

 MINISTAR

**Bojan Božović**